Paterna augmenta en un 103% la inversió en manteniment de vies i espais públics per 2017
12/12/2016

# Paterna augmenta en un 103% la inversió en manteniment de vies i espais públics per 2017

[![Imagen de la Plaza Enginyer Castell](/images/noticias/2016/12/pintura-vial.jpg)](/images/noticias/2016/12/pintura-vial.jpg)

12.12.2016

L'Executiu ha convocat per a aquest dimecres un ple extraordinari per debatre i aprovar els comptes municipals per al proper exercici, que ja han estat aprovades en Junta de Govern Local

Fer de Paterna una ciutat moderna i sostenible on els seus habitants s'assenten a gust i visquen i convisquen en les millorsmillors condicions és una de les premisses de l'Executiu actual.

Amb aquest objectiu, l'Equip de Govern ha duplicat la despesa en manteniment de vies i espais públics, passant dels 734.597,67 euros de 2015 als 1.495.000 euros previstos per 2017, un augment del 103% que revertirà en una substancial millora de totes les zones municipals del terme paterner.

Esta és una de les principals característiques de la proposta de pressupostos per al pròxim exercici que l'Equip de Govern portarà al Ple Extraordinari que ha convocat per a este dimecres, 14 de desembre a fi que els comptes municipals estiguen aprovades abans de que acabe l'any.

Entre les actuacions previstes amb aquest augment figuren l'adequació i condicionament dels terrenys municipals situats enfront del Parc Científic de la Universitat de València, l'adequació de solars i aparcaments i la millora de camins rurals.

Aquest augment de la despesa en manteniment de vies i espais públics es complementa amb un augment del 18% de la despesa en neteja viària, que passa dels 4.340.000 euros en 2015 als 5.130.256 euros en 2016 i un augment del 8,47% de la despesa en parcs i jardins, que passa d'1.475.000 euros als 1.600.000 euros.

Els pressupostos municipals per 2017, que ja han estat aprovats en Junta de Govern Local, són fruit d'un procés participatiu amb els principals representants socials i econòmics del municipi. Es tracta d'uns comptes equilibrats, realistes i destinades a les persones que es caracteritzen per l'augment de les partides de Neteja i manteniment, Educació, Polítiques Socials, Medi Ambient i Foment de l'Ocupació.